16. ΝΟΜΟΘΕΤ. ΔΙΑΤΑΓΜΑ 2892 της 30 Ιουν./6 Ιουλ. 1954 Περί τροποποιήσεως των περί σχεδίων των πόλεων διατάξεων. ΄Αρθρον μόνον.-1.Αι διατάξεις των κεφαλαίων IV και VI του από 3 Απριλίου 1929 π.δ/τος “περί Γενικού Οικοδομικού Κανονισμού του Κράτους» δημοσιευθέντος εις το υπ’ αριθμ. 155 της 22 Απριλίου 1929 φύλλον της Εφημερίδος της Κυβερνήσεως, εξαιρέσει των διατάξεων της § 1 του άρθρ. 30, των §§ 1 και 2 του άρθρ. 36 και των άρθρ. 39, 41, 43, 44, 53 και 54 αυτών, δεν ισχύουν εις την κατά τον α.ν. 44/1936 «περί συστάσεως Διοικήσεως της Πρωτευούσης» περιοχήν της τέως Διοικήσεως Πρωτευούσης. -Αι ως άνω κατ’ εξαίρεσιν ισχύουσαι διατάξεις δύνανται να τροποποιώνται, κατά τα δια του άρθρ. 9 του από 17 Ιουλίου 1923 ν.δ/τος «περί σχεδίων των πόλεων κλπ.» οριζόμενα. –Η παρούσα παράγραφος ισχύει αναδρομικώς από της δημοσιεύσεως του ως άνω Γενικού Οικοδομικού Κανονισμού.- Αποφάσεις του Συμβουλίου Επικρατείας, δια των οποίων ηκυρώθησαν άδειαι οικοδομών εν τη περιοχή της τέως Διοικήσεως Πρωτευούσης επί παραβάσει του άρθρ. 33 του Γενικού Οικοδομικού Κανονισμού και κατά την έκτασιν της εννοίας του άρθρου τούτου δεν εκτελούνται.- Οι δικαιωθέντες όμως εκ τούτων διατηρούσι το δικαίωμα πλήρους αποζημιώσεως παρά των παρανόμως οικοδομησάντων, επιδικαζομένης τη αιτήσει των ενδιαφερομένων υπό του Προέδρου των Πρωτοδικών δικάζοντος κατά την διαδικασίαν του ν. ΒΧΗ΄, ως εκάστοτε ισχύει.- 2.Τα δύο τελευταία εδάφια της § 2 του άρθρ. 9 του από 17 Ιουλίου 1923 ν.δ. «περί σχεδίων των πόλεων κλπ.» καταργούνται. 